ddrg/super_eurlex huggingface dataset:
1)

Asjaomasel üldsusel nõukogu 27. juuni 1985. aasta direktiivi 85/337/EMÜ teatavate riiklike ja eraprojektide keskkonnamõju hindamise kohta, muudetud Euroopa Parlamendi ja nõukogu 26. mai 2003. aasta direktiiviga 2003/35/EÜ, artikli 1 lõike 2 ja artikli 10a tähenduses, samuti nõukogu 24. septembri 1996. aasta direktiivi 96/61/EÜ saastuse kompleksse vältimise ja kontrolli kohta, mida on muudetud direktiiviga 2003/35, artikli 2 punkti 14 ja artikli 15a tähenduses, kusjuures viimati nimetatud sätted on üle võetud Euroopa Parlamendi ja nõukogu 15. jaanuari 2008. aasta direktiivi 2008/1/EÜ saastuse kompleksse vältimise ja kontrolli kohta artikli 2 punkti 15 ja artiklisse 16, peab olema õigus vaidlustada otsus, millega liikmesriigi kohtusüsteemi kuuluv instants on lahendanud projekti teostusloa taotluse, olenemata rollist, mida kõnealune üldsus on juba etendanud vastava taotluse läbivaatamisel, võttes osa nimetatud instantsis toimunud menetlusest ning esitades selle käigus oma seiskohad.
ET Euroopa Liidu Teataja C 134/14

Euroopa Kohtu 21. jaanuari 2010. aasta määrus — Iride SpA, Iride Energia SpA versus Euroopa Komisjon

(Kohtuasi C-150/09 P) (1)

(Apellatsioonkaebus - Riigiabi - Abi, mis on tunnistatud ühisturuga kokkusobivaks tingimusel, et abisaaja tagastab varasema ebaseaduslikuks tunnistatud abi - Kooskõla EÜ artikli 87 lõikega 1 - Õigusnormi rikkumised - Apellantide väidete moonutamine - Põhjenduste puudumine - Osaliselt ilmselt vastuvõetamatu ja osaliselt ilmselt põhjendamatu apellatsioonkaebus)

2010/C 134/21

Kohtumenetluse keel: itaalia

Pooled

Hagejad: Iride SpA, Iride Energia SpA (esindajad: advokaadid L. Radicati di Brozolo, M. Merola ja T. Ubaldi)

Kostja: Euroopa Komisjon (esindajad: E. Righini ja G. Conte)

Kohtuasja ese

Apellatsioonkaebus Esimese Astme Kohtu (teine koda) 11. veebruari 2009. aasta otsuse peale kohtuasjas T-25/07: Iride SpA ja Iride Energia SpA, millega Esimese Astme Kohus jättis rahuldamata nõude tühistada komisjoni 8. novembri 2006. aasta otsus 2006/941/EÜ riigiabi nr C 11/06 (ex N 27/05) kohta, mida Itaalia kavatseb anda ettevõtjale AEM Torino (ELT L 366, lk 62), toetusena energeetika valdkonna luhtunud kulude katmiseks, esiteks osas, milles komisjon järeldas, et tegemist on riigiabiga ja teiseks osas, milles komisjon seadis abi ühisturuga kokkusobivuse tingimuseks, et AEM Torino tagastab nn „municipalizzate” ettevõtjatele eelneva abikava raames õigusvastaselt antud abi

Resolutsioon

1) Jätta apellatsioonkaebus rahuldamata.

2) Mõista kohtukulud välja Iride SpA-lt ja Iride Energia SpA-lt.

(1) ELT C 153, 4.7.2009.
ET Euroopa Liidu Teataja C 100/13

Euroopa Kohtu (seitsmes koda) 13. jaanuari 2010. aasta määrus (Commissione tributaria provinciale di Parma (Itaalia) eelotsusetaotlused) — Isabella Calestani (C-292/09), Paolo Lunardi (C-293/09) versus Agenzia delle Entrate Ufficio di Parma

(Liidetud kohtuasjad C-292/09 ja C-293/09) (1)

(Eelotsusetaotlus - Ilmselge vastuvõetamatus)

2010/C 100/20

Kohtumenetluse keel: itaalia

Eelotsusetaotluse esitanud kohus

Commissione tributaria provinciale di Parma

Põhikohtuasja pooled

Hagejad: Isabella Calestani (C-292/09), Paolo Lunardi (C-293/09)

Kostja: Agenzia delle Entrate Ufficio di Parma

Kohtuasja ese

Eelotsusetaotlus — Commissione tributaria provinciale di Parma — Nõukogu 17. mai 1977. aasta kuuenda direktiivi kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 13 B osa punkti c tõlgendamine — Sellise kauba tarnimise maksust vabastamine, mida kasutatakse täielikult maksust vabastatud tegevuseks või mille puhul ei võinud käibemaksu maha arvata — Siseriiklikud õigusnormid, mille kohaselt on see maksust vabastamine välistatud

Resolutsioon

Commissione tributaria provinciale di Parma (Itaalia) 9. ja 17. juuni 2009. aasta otsustega esitatud eelotsusetaotlused on ilmselgelt vastuvõetamatud.

(1) ELT C 233, 26.9.2009.
C 288/16

ET

Euroopa Kohtu (seitsmes koda) 7. juuli 2010. aasta määrus (Corte suprema di cassazione (Itaalia) eelotsusetaotlus) — Gennaro Curia versus Ministero dell’Economia e delle Finanze, Agenzia delle Entrate

(Kohtuasi C-381/09) (1)

(Kodukorra artikkel 104, lõige 3, lõik 1 - Kuues käibemaksudirektiiv - Kohaldamisala - Käibemaksuvabastused - Artikli 13 B osa punkt d alapunkt 1 - Laenude andmine, läbirääkimiste pidamine ja laenude haldamine - Liigintressiga laenud - Siseriikliku õiguse kohaselt kuritegu)

(2010/C 288/26)

Kohtumenetluse keel: itaalia

Eelotsusetaotluse esitanud kohus

Corte suprema di cassazione

Pooled

Hageja: Gennaro Curia

Kostja: Ministero dell’Economia e delle Finanze, Agenzia delle Entrate

Ese

Eelotsusetaotlus — Nõukogu 17. mai 1997. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta artikli 13 B osa punkti d alapunkti 3 tõlgendamine — Ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) — Maksuvabastused — Tegevused, mis seisnevad laenude andmises, läbirääkimiste pidamises ja laenude haldamises — Liigintressiga laenuandja tegevus, mis on siseriikliku õiguse kohaselt kuritegu

Resolutsioon

Liigintressiga laenuandmise tegevus, mis on siseriikliku õiguse kohaselt kuritegu, kuulub vaatamata selle ebaseaduslikkusele nõukogu 17. mai 1997. aasta kuuenda direktiivi 77/388/EMÜ (kumuleeruvate käibemaksudega seotud liikmesriikide õigusaktide ühtlustamise kohta — Ühine käibemaksusüsteem: ühtne maksubaas) kohaldamisalasse. Nimetatud direktiivi artikli 13 B osa punkti d alapunkti 3 tuleb tõlgendada nii, et liikmesriik ei või seda tegevust käibemaksuga maksustada, kui sellele tegevusele vastav tegevus, mis seisneb laenude andmises intressiga, mis ei ole liigne, on käibemaksust vabastatud.

(1) ELT C 282, 21.11.2009.
C 288/14

ET

Euroopa Kohtu (seitsmes koda) 9. juuli 2010. aasta määrus (Corte d'appello di Roma (Itaalia) eelotsusetaotlus) — Luigi Ricci (C-286/09), Aduo Pisaneschi (C-287/09) versus Istituto nazionale della previdenza sociale (INPS)

(Liidetud kohtuasjad C-286/09 ja C-287/09) (1)

(Kodukorra artikli 104 lõike 3 esimene lõik - Ametnikud - Vanaduspension - Kindlustusperioodide kattumine - Personalieeskirjade VIII lisa artikkel 11 - Euroopa ühendustes töötatud aja arvestamine - EÜ artikkel 10)

(2010/C 288/21)

Kohtumenetluse keel: itaalia

Eelotsusetaotluse esitanud kohus

Corte d’appello di Roma

Pooled

Hagejad: Luigi Ricci (C-286/09), Aduo Pisaneschi (C-287/09)

Kostja: Istituto nazionale della previdenza sociale (INPS)

Ese

Eelotsusetaotlus — Corte d’appello di Roma — Nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes — EÜ artiklite 17, 39 ja 42 tõlgendamine — Vanadushüvitis — Kindlustusperioodide liitmine — Euroopa ühenduste ühise ravikindlustussüsteemiga kaetud perioodi arvesse võtmata jätmine

Resolutsioon

EÜ artiklit 10 tuleb seoses Euroopa ühenduste ametnike personalieeskirjadega tõlgendada nii, et sellega on vastuolus siseriiklikud õigusnormid, mille kohaselt ei ole siseriikliku skeemi alusel vanaduspensioni õiguse saamiseks võimalik arvesse võtta neid aastaid, mil liidu kodanik oli liidu ühe institutsiooni nagu Euroopa Ühenduste Komisjoni või liidu ühe organi nagu Majandus- ja Sotsiaalkomitee teenistuses, sõltumata sellest, kas tegemist on ennetähtaegse või tavapärase vanaduspensioniga.

(1) ELT C 233, 26.9.2009.
1.

EÜ artikleid 49–54 ei saa tõlgendada nii, et liikmesriigi õigusnormid, mis reguleerivad ajutist tööjõudu vahendava ettevõtja tegevust ja mis kehtisid kuupäeval, kui see riik ühines Euroopa Liiduga, jäävad kehtima seni, kuni Euroopa Liidu Nõukogu ei ole vastu võtnud programmi või direktiive nende sätete jõustamiseks, et kehtestada kõnealuste teenuste kategooria osutamise liberaliseerimise tingimused.
C 288/15

ET

Euroopa Kohtu (seitsmes koda) 17. juuni 2010. aasta määrus (Anotato Dikastirio Kyprou (Küprose Vabariik) eelotsusetaotlus) — Giorgos Michalias versus Christina A. Ioannou-Michalia

(Kohtuasi C-312/09) (1)

(Kodukorra artikli 104 lõike 3 teine lõik - Määrus (EÜ) nr 1347/2000 - Artiklid 2, 42 ja 46 - Tsiviilasjades tehtav õigusalane koostöö - Lahutusasjade kohtualluvus - Riigi liitumine Euroopa Liiduga - Enne liitumist algatatud abielulahutuse menetlus - Määruse (EÜ) nr 1347/2000 ajaline kohaldamisala)

(2010/C 288/23)

Kohtumenetluse keel: kreeka

Eelotsusetaotluse esitanud kohus

Anotato Dikastirio Kyprou

Põhikohtuasja pooled

Hageja: Giorgos Michalias

Kostja: Christina A. Ioannou-Michalia

Ese

Eelotsusetaotlus — Anotato Dikastirio Kyprou — Liikmesriigi (Küpros) kohtute pädevus tõlgendada ja kohaldada nõukogu 29. mai 2000. aasta määruse (EÜ) nr 1347/2000 abieluasjade ja vanemliku vastutusega abikaasade ühiste laste eest seotud asjade kohtualluvuse ning kohtuotsuste tunnustamise ja täitmise kohta (EÜT L 160, lk 19) artikli 2 lõiget 1 ning artikleid 42 ja 46 — Abielulahutuse menetlus, mille üks abikaasa on algatanud Küprose kohtus pärast määruse jõustumist, kuid enne Küprose saamist liikmesriigiks — Abielulahutuse menetlus, mille teine abikaasa algatas pärast 1. maid 2004 teises liikmesriigis (Ühendkuningriik), mis oli liikmesriik kogu asjakohase perioodi jooksul — Abikaasad, kes on mõlemad Küprose kodanikud, kuid kelle alaline elukoht on Ühendkuningriigis

Resolutsioon

Nõukogu 29. mai 2000. aasta määrust (EÜ) nr 1347/2000 abieluasjade ja vanemliku vastutusega abikaasade ühiste laste eest seotud asjade kohtualluvuse ning kohtuotsuste tunnustamise ja täitmise kohta ei kohaldata abielulahutuse hagile, mis on esitatud liikmesriigi kohtule enne selle riigi Euroopa Liidu liikmesriigi saamist.

(1) ELT C 244, 10.10.2009.
Euroopa Kohtu 1. juuli 2010. aasta määrus — DSV Road NV versus Euroopa Komisjon

(Kohtuasi C-358/09) (1)

(Apellatsioonikaebus - Tolliseadustik - Tai päritolu diskettide import - Imporditollimaksude tollivormistusjärgne sissenõudmine - Imporditollimaksude vähendamise taotlus)

(2010/C 288/25)

Kohtumenetluse keel: hollandi

Pooled

Apellant: DSV Road NV (esindajad: advocaat A. Poelmans ja advocaat G. Preckler)

Teine menetlusosaline: Euroopa Komisjon (esindaja: L. Bouyon)

Ese

Apellatsioonkaebus Esimese Astme Kohtu (neljas koda) 8. juuli 2009. aasta otsuse peale kohtuasjas T-219/07: DSV Road vs. komisjon, milles Esimese Astme Kohus jättis rahuldamata taotluse tühistada komisjoni 24. aprilli 2007. aasta otsus, millega teatatakse Belgia ametivõimudele, et Taist pärit diskettidelt impordimaksu tagantjärgi arvestamine on õigustatud ning et selle maksmisest vabastamine ei ole õigustatud (toimik REC 05/02).

Resolutsioon

1. Jätta apellatsioonikaebus rahuldamata.

2. Mõista kohtukulud välja DSV Road NV-lt.

(1) ELT C 297, 5.12.2009.
ET Euroopa Liidu Teataja C 234/19

Euroopa Kohtu 12. mai 2010. aasta määrus — Pigasos Alieftiki Naftiki Etaireia versus Euroopa Liidu Nõukogu ja Euroopa Komisjon

(Kohtuasi C-451/09 P) (1)

(Apellatsioonkaebus - Lepinguväline vastutus - Kalapüügisaaduste ühenduse päritolu tõend Kreeka õiguse alusel asutatud äriühingule kuuluva laeva poolt - Selliste õigusnormide võtmata jätmine, mis võimaldaksid liikmesriikide tollil aktsepteerida muid kolmanda riigi väljastatud dokumente kui dokument T2M)

2010/C 234/29

Kohtumenetluse keel: kreeka

Pooled

Apellant: Pigasos Alieftiki Naftiki Etaireia (esindajad: advokaadid N. Skandamis ja E. Perakis)

Teised menetlusosalised: Euroopa Liidu Nõukogu (esindajad: F. Florindo Gijón ja M. Balta) ja Euroopa Komisjon (esindajad: M. Patakia ja B.-R. Killmann)

Ese

Apellatsioonkaebus Esimese Astme Kohtu (seitsmes koda) 16. septembri 2009. aasta otsuse peale kohtuasjas T-162/07: Pigasos Alieftiki Naftiki Etaireia vs. nõukogu ja komisjon, milles kohus jättis rahuldamata kahju hüvitamise nõue, milles paluti hüvitada apellandile väidetavalt tekkinud kahju seoses sellega, et nõukogu ja komisjon ei võtnud vastu õigusnorme, mis võimaldaksid liikmesriigi tollil — käesolevas asjas Kreeka tollil — apellandile kuuluva Kreeka laeva püütud kalapüügisaaduste ühenduse päritolu tõendina aktsepteerida dokumente, mille on väljastanud kolmas riik ja mis ei ole komisjoni 2. juuli 1993. aasta määruses (EMÜ) nr 2454/93 (EÜT 1993, L 253, lk 1; ELT eriväljaanne 02/06, lk 3) ettenähtud dokument T2M.

Resolutsioon

1. Jätta hagi rahuldamata.

2. Mõista kohtukulud välja Pigasos Alieftiki Naftiki Etaireialt.

(1) ELT C 24, 30.1.2010.
ET Euroopa Liidu Teataja C 234/18

Euroopa Kohtu 26. märtsi 2010. aasta määrus (Bundesgerichtshof eelotsusetaotlus — Saksamaa) — Eis.de GmbH versus BBY Vertriebsgesellschaft mbH

(Kohtuasi C-91/09) (1)

(Kodukorra artikli 104 lõike 3 esimene lõik - Kaubamärgid - Internet - Märksõna reklaam („keyword advertising”) - Kaubamärgi omaniku konkurendi reklaam kaubamärgile identse märksõna abil - Direktiiv 89/104 (EMÜ) - Artikli 5 lõike 1 punkt a)

2010/C 234/26

Kohtumenetluse keel: saksa

Eelotsusetaotluse esitanud kohus

Bundesgerichtshof

Pooled

Hageja: Eis.de GmbH

Kostja: BBY Vertriebsgesellschaft mbH

Ese

Eelotsusetaotlus — Bundesgerichtshof (Karlsruhe) — Nõukogu 21. detsembri 1988. aasta esimene direktiiv 89/104/EMÜ kaubamärke käsitlevate liikmesriikide õigusaktide ühtlustamise kohta (EÜT 1989, L 40, lk 1; ELT eriväljaanne 17/01, lk 92) artikli 5 lõike 1 teise lause punkti a tõlgendamine — Veebi otsingumootori haldajale kaubamärgiga sarnase tähise eraldamine, nii et selle tähise otsingusõnana sisestamisel ilmub veebilehele automaatselt reklaam kaupade ja teenuste kohta, mis on identsed registreeritud kaubamärgiga kaitstud kaupade ja teenustega („keyword advertising”) — Kaubamärgi omaniku loa puudumine — Hinnang, kas selline kasutamine kujutab endast „kaubamärgi kasutamist” nimetatud sätte tähenduses

Resolutsioon

Nõukogu 21. detsembri 1988. aasta esimese direktiivi 89/104/EMÜ kaubamärke käsitlevate liikmesriikide õigusaktide ühtlustamise kohta artikli 5 lõike 1 punkti a tuleb tõlgendada selliselt, et kaubamärgi omanikul on õigus keelata nimetatud kaubamärgiga identse märksõna abil, mille reklaamija on kaubamärgi omaniku loata valinud veebipõhises otsingumootoris kasutamiseks, sellise kauba või teenuste reklaami, mis on identne kauba või teenustega, mille jaoks kõnealune kaubamärk on registreeritud, kui see reklaam ei võimalda või võimaldab üksnes raskustega keskmisel internetikasutajal aru saada, kas selliselt reklaamitavad kaubad või teenused pärinevad kaubamärgi omanikult või temaga majanduslikult seotud ettevõtjalt, või hoopis kolmandalt isikult

(1) ELT C 129, 6.6.2009.
ET Euroopa Liidu Teataja C 179/14

Euroopa Kohtu (seitsmes koda) 18. märtsi 2010. aasta määrus (Arios Pagose (Kreeka) eelotsusetaotlus) — Organismos Sillogikis Diachirisis Dimiurgon Theatrikon kai Optikoakustikon Ergon versus Divani Akropolis Anonimi Xenodochiaki kai Turistiki eteria

(Kohtuasi C-136/09) (1)

(Kodukorra artikli 104 lõige 3 - Autoriõigus ja sellega kaasnevad õigused infoühiskonnas - Direktiiv 2001/29/EÜ - Artikkel 3 - Mõiste „üldsusele edastamine” - Teoste edastamine hotelli numbritubadesse paigutatud telerite kaudu)

2010/C 179/23

Kohtumenetluse keel: kreeka

Eelotsusetaotluse esitanud kohus

Arios Pagos

Põhikohtuasja pooled

Hageja: Organismos Sillogikis Diachirisis Dimiurgon Theatrikon kai Optikoakustikon Ergon

Kostja: Divani Akropolis Anonimi Xenodochiaki kai Turistiki eteria

Menetluses osales: Xenodochiaku Epimelitiriu tis Elladas

Ese

Eelotsusetaotlus — Arios Pagos — Euroopa Parlamendi ja nõukogu 22. mai 2001. aasta direktiivi 2001/20/EÜ autoriõiguse ja sellega kaasnevate õiguste teatavate aspektide ühtlustamise kohta infoühiskonnas (EÜT L 167, lk 10; ELT eriväljaanne 17/01, lk 230) artikli 3 lõike 1 tõlgendamine — Mõiste „üldsusele edastamine” — Teoste edastamine hotelli numbritubadesse paigutatud telerite kaudu, mis on ühendatud hotelli keskantenniga, ilma et hotell oleks teinud muid sekkumisi, et kliendid signaali saaksid

Resolutsioon

Kui majutusettevõte paigutab hotellitubadesse telerid ja ühendab need selle hotelli keskantenniga, siis kujutab see endast üldsusele edastamist Euroopa Parlamendi ja nõukogu 22. mai 2001. aasta direktiivi 2001/29/EÜ autoriõiguse ja sellega kaasnevate õiguste teatavate aspektide ühtlustamise kohta infoühiskonnas artikli 3 lõike 1 tähenduses.

(1) ELT C 141, 20.6.2009.
ET Euroopa Liidu Teataja C 80/8

Euroopa Kohtu (kaheksas koda) 6. oktoobri 2010. aasta määrus (Tribunal Supremo (Hispaania) eelotsusetaotlus) — Inmogolf SA versus Dirección General de Tributos de la Consejería de Economia y Hacienda de la Comunidad Autónoma de Murcia

(Kohtuasi C-487/09) (1)

(Kodukorra artikli 104 lõike 3 esimene lõik - Direktiiv 69/335/EMÜ - Kaudne maksustamine - Kapitali koondumine - Väärtpaberiülekanded - Peamiselt kinnisvarast koosnev aktsia- või osakapital)

2011/C 80/13

Kohtumenetluse keel: hispaania

Eelotsusetaotluse esitanud kohus

Tribunal Supremo

Pooled

Hageja: Inmogolf SA

Kostja: Dirección General de Tributos de la Consejería de Economia y Hacienda de la Comunidad Autónoma de Murcia

Ese

Eelotsusetaotlus — Tribunal Supremo — Nõukogu 17. juuli 1969. aasta direktiivi 69/335/EMÜ kapitali suurendamise kaudse maksustamise kohta (EÜT L 249, lk 25; ELT eriväljaanne 09/01, lk 11) artikli 11 punkti a ja artikli 12 lõike 1 punkti a tõlgendamine — Keeld maksustada väärtpaberite valmistamist, emiteerimist, börsil noteerimist, turuletoomist või ostu-müüki — Erand — Väärtpaberiülekande maks — Siseriiklik maks, millega maksustatakse sellise äriühingu osade või aktsiate ülekandmine, mille varast moodustab vähemalt 50 % ulatuses kinnisvara, kui selle ülekandmise tulemusel saab väärtpaberite omandaja kontrolli äriühingu üle.

Resolutsioon

Nõukogu 17. juuli 1969. aasta direktiivi 69/335/EMÜ kapitali suurendamise kaudse maksustamise kohta, täpsemalt selle artikli 11 punktiga a ja artikli 12 lõike 1 punktiga a ei ole vastuolus liikmesriigi õigusnorm, nagu 28. juuli 1988. aasta seaduse 24/1988 väärtpaberituru kohta (muudetud 6. juuni 1991. aasta seadusega 18/91) artikli 108 lõige 2, mille kohaselt selleks, et takistada kinnisvara äriühingute kaudu üleandmise käigus maksudest kõrvalehoidumist, maksustatakse väärtpaberiülekanded varaliste õiguste ülekandmise maksuga, kui nimetatud väärtpaberiülekanded puudutavad selliste äriühingute aktsia- või osakapitali osa, kelle põhivara moodustab vähemalt 50 % ulatuses kinnisvara, ja kui omandaja saab kõnealuse ülekande tagajärjel sellise positsiooni, mis võimaldab tal teostada kõnealuse üksuse üle kontrolli, ja seda isegi juhtudel, kui esiteks ei ole kavatsetud maksudest kõrvale hoida ning kui teiseks on need äriühingud täiesti toimivad äriühingud ja kinnisvara on nende majandustegevuse lahutamatu osa.

(1) ELT C 63, 13.3.2010
ET Euroopa Liidu Teataja C 346/37

Euroopa Kohtu esimese koja esimehe 3. juuni 2010. aasta määrus — (High Court of Justice in Northern Ireland, Queen’s Bench Division’i (Ühendkuningriik) eelotsusetaotlus) — Seaport (NI) Ltd versus Department of the Environment for Northern Ireland

(Kohtuasi C-182/09) (1)

()

2010/C 346/66

Kohtumenetluse keel: inglise

Esimese koja esimees tegi määruse kohtuasja registrist kustutamiseks.

(1) ELT C 193, 15.8.2009.
1.

ELTL artiklit 49 tuleb tõlgendada nii, et sellega ei ole põhimõtteliselt vastuolus niisugused siseriiklikud õigusnormid, nagu on kõne all põhikohtuasjas, mis kehtestavad piirangud uute apteekide avamisele, nähes ette, et: — igas ravimimüügi piirkonnas võib põhimõtteliselt iga 4 000 või 5 000 elaniku kohta avada põhimõtteliselt ainult ühe apteegi; — iga apteegi puhul tuleb kinni pidada minimaalsest vahemaast teiste olemasolevate apteekidega, milleks on üldreeglina 200 meetrit.
ET Euroopa Liidu Teataja C 63/16

Euroopa Kohtu (kaheksas koda) 9. detsembri 2010. aasta määrus (Finanzgericht Düsseldorfi (Saksamaa) eelotsusetaotlus) — KMB Europe BV versus Hauptzollamt Duisburg

(Kohtuasi C-193/10) (1)

(Kodukorra artikli 104 lõike 3 esimene lõik - Ühine tollitariif - Kombineeritud nomenklatuur - Tariifne klassifitseerimine - MP3/Media Player - Rubriik 8521 - Videosignaalide salvestus- või taasesitusaparatuur)

2011/C 63/29

Kohtumenetluse keel: saksa

Eelotsusetaotluse esitanud kohus

Finanzgericht Düsseldorf

Pooled

Hageja: KMB Europe BV

Kostja: Hauptzollamt Duisburg

Ese

Eelotsusetaotlus — Finanzgericht Düsseldorf — Nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, lk 1; ELT eriväljaanne 02/02, lk 382) I lisa, mida on muudetud komisjoni 17. oktoobri 2006. aasta määrusega (EÜ) nr 1549/2006 (ELT L 301, lk 1), tõlgendamine — MP3 mängija (MP3 Media Player) — Seade, mille pildi ja video taasesitamise võime on piiratud ning mille põhifunktsioon on heli taasesitamine — Klassifitseerimine kombineeritud nomenklatuuri rubriiki 8519 („helisalvestus- ja -taasesitusseadmed”) või rubriiki 8521 („videosignaalide salvestus- või taasesitusaparatuur”)

Resolutsioon

Rubriiki 8521 nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta I lisas, mida on muudetud komisjoni 17. oktoobri 2006. aasta määrusega (EÜ) nr 1549/2006, tuleb tõlgendada nii, et sellesse rubriiki ei kuulu sellised seadmed nagu põhikohtuasjas käsitletavad MP3/Media Playerid, mille kohta eelotsusetaotluse esitanud kohus märgib, et kõigi nende seadmete põhifunktsioon on helisalvestus- ja taasesitusfunktsioon.

(1) ELT C 209, 31.7.2010.
ET Euroopa Liidu Teataja C 63/16

Euroopa Kohtu (viies koda) 22. novembri 2010. aasta määrus (Supremo Tribunal Administrativo (Portugal) eelotsusetaotlus) — Secilpar — Sociedade Unipessoal SL versus Fazenda Pública

(Kohtuasi C-199/10) (1)

(Kodukorra artikli 104 lõike 3 esimene lõik - EÜ artiklid 56 ja 58 - Dividendide maksustamine - Kinnipeetav maks - Siseriikliku maksuõiguse sätted, mis näevad ette residentidest äriühingutele makstavate dividendide maksust vabastamise)

2011/C 63/30

Kohtumenetluse keel: portugali

Eelotsusetaotluse esitanud kohus

Supremo Tribunal Administrativo

Pooled

Apellant: Secilpar — Sociedade Unipessoal SL

Vastustaja: Fazenda Pública

Ese

Eelotsusetaotlus — Supremo Tribunal Administrativo — Selliste siseriikliku maksuõiguse sätete kooskõla EÜ artiklitega 12, 43, 56, artikli 58 lõikega 3 (nüüd ELTL artiklid 18, 49, 63 ja artikli 65 lõige 3) ja nõukogu 23. juuli 1990. aasta direktiivi 90/435/EMÜ eri liikmesriikide emaettevõtjate ja tütarettevõtjate suhtes kohaldatava ühise maksustamissüsteemi kohta (EÜT L 225, lk 6; ELT eriväljaanne 09/01, lk 147) artikli 5 lõikega 1, mis käsitlevad residendist äriühingu poolt sellisele mitteresidendist dividende saavale äriühingule jaotatud dividendide maksustamist, millel on dividende jaotava äriühingu kapitalis 25 %-st väiksem osalus — Maksu kinnipidamine määras 15 %, mis on ette nähtud nende kahe riigi vahel sõlmitud topeltmaksustamise vältimise lepingus — Residentidest äriühingutele makstavate dividendide maksust vabastamine

Resolutsioon

EÜ artikleid 56 ja 58 tuleb tõlgendada nii, et nendega on vastuolus maksukord, mis tuleneb kahe riigi vahel sõlmitud topeltmaksustamise vältimise lepingu kohaldamisest, mis näeb ette maksu määras 15 % kinnipidamise dividendidelt, mida ühes liikmesriigis asutatud äriühing jaotab teises liikmesriigis asutatud dividende saavale äriühingule, kui selle esimese riigi siseriiklikud õigusnormid vabastavad sellest kinnipeetavast maksust dividendid, mida makstakse residendist dividende saavale äriühingule. Lahendus oleks teistsugune vaid siis, kui teises liikmesriigis tasumisele kuuluvast maksust oleks võimalik maha arvata kinnipeetud maks nii, et erinevat kohtlemist enam ei esineks. Eelotsusetaotluse esitanud kohus peab välja selgitama, kas selline erineva kohtlemise korvamine toimub tänu 26. oktoobril 1993 Portugali Vabariigi ja Hispaania Kuningriigi vahel sõlmitud topeltmaksustamise vältimise ja tulumaksuga maksustamise vältimist ennetava lepingu kõigi sätete kohaldamisele.

(1) ELT C 195, 17.7.2010.